CELEX: C2005/182/29
Language: lt
Date: 2005-07-23 00:00:00
Title: 2005 m. gegužės 26 d. Teisingumo Teismo sprendimas (pirmoji kolegija), Byloje C-77/04 (dėl Cour de cassation prašymo priimti prejudicinį sprendimą): Groupement d'intérêt économique (GIE) Réunion européene ir kt. prieš Zurich España, Société pyrénéenne de transit d'automobiles (Soptrans) (Briuselio konvencija — Prašymas išaiškinti 6 straipsnio 2 dalį ir II antraštinės dalies 3 skirsnio nuostatas — Jurisdikcija draudimo bylose — Bylos tarp draudikų dėl trečiosios šalies įtraukimo — Dvigubas draudimas)

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/15
            
         
      TEISINGUMO TEISMO SPRENDIMAS
   
   (pirmoji kolegija)
   2005 m. gegužės 26 d.
   Byloje C-77/04 (dėl Cour de cassation prašymo priimti prejudicinį sprendimą): Groupement d'intérêt économique (GIE) Réunion européene ir kt. prieš Zurich España, Société pyrénéenne de transit d'automobiles (Soptrans)
       (1)
   
   (Briuselio konvencija - Prašymas išaiškinti 6 straipsnio 2 dalį ir II antraštinės dalies 3 skirsnio nuostatas - Jurisdikcija draudimo bylose - Bylos tarp draudikų dėl trečiosios šalies įtraukimo - Dvigubas draudimas)
   (2005/C 182/29)
   Proceso kalba: prancūzų
   Byloje C-77/04 dėl 2004 m. sausio 20 d.Cour de cassation (Prancūzija) sprendimu, kurį Teisingumo Teismas gavo 2004 m. vasario 17 d., pagal 1971 m. birželio 3 d. Protokolą dėl 1968 m. rugsėjo 27 d. Konvencijos dėl jurisdikcijos ir teismo sprendimų civilinėse ir komercinėse bylose vykdymo aiškinimo Teisingumo Teisme, pateikto prašymo priimti prejudicinį sprendimą byloje Groupement d'intérêt économique (GIE) Réunion européene ir kt. prieš Zurich España, Société pyrénéenne de transit d'automobiles (Soptrans), Teisingumo Teismas (pirmoji kolegija), kurį sudaro kolegijos pirmininkas P. Jann, teisėjai N. Colneric, J. N. Cunha Rodrigues (pranešėjas), M. Ilešič ir E. Levits; generalinis advokatas F. G. Jacobs, sekretorė administratorė K. H. Sztranc, 2005 m. gegužės 26 d. priėmė sprendimą, kurio rezoliucinėje dalyje nurodyta:
   
               1.
            
            
               Draudimo byloms, susijusioms su dvigubu draudimu, tarp draudikų dėl trečiosios šalies įtraukimo netaikomos 1968 m. rugsėjo 27 d. Konvencijos dėl jurisdikcijos ir teismo sprendimų civilinėse ir komercinėse bylose vykdymo su pakeitimais, padarytais 1978 m. spalio 9 d. Konvencija dėl Danijos Karalystės, Airijos ir Didžiosios Britanijos ir Šiaurės Airijos Karalystės prisijungimo, 1982 m. spalio 25 d. Konvencija dėl Graikijos Respublikos prisijungimo, 1989 m. gegužės 26 d. Konvencija dėl Ispanijos Karalystės ir Portugalijos Respublikos prisijungimo ir 1996 m. lapkričio 29 d. Konvencija dėl Austrijos Respublikos, Suomijos Respublikos ir Švedijos Karalystės prisijungimo II antraštinės dalies 3 skirsnio nuostatos.
            
         
               2.
            
            
               Šios konvencijos 6 straipsnio 2 punktas taikomas byloms, susijusioms su dvigubu draudimu, tarp draudikų dėl trečiosios šalies įtraukimo, jei tarp pagrindinio ieškinio ir ieškinio dėl trečiosios šalies įtraukimo esantis ryšys rodo, kad pasirenkant teismą nebuvo piktnaudžiauta.
            
         
      (1)  OL C 85, 2004 4 3.